સલમાન અને શરીફાબાનુ વચ્ચે અનૈતિક સંબંધો બંધાયા હતા. ત્યારબાદ સલમાને લગ્ન કરી લેતાં બન્ને વચ્ચે ઝઘડાઓ ચાલુ થઈ જવા પામ્યા હતા. આખરે બનાવ વખતે શરીફાબાનુના ઘરે કોઈ હાજર નહતા ત્યારે સલમાન ત્યાં પહોંચી ગયો હતો અને તેણીનું ગળુ દબાવીને હત્યા કરી નાંખ્યા બાદ લાશને પંખા સાથે લટકાવીને આત્મહત્યામાં ખપાવવાનો પ્રયત્ન કર્યો હતો. પોલીસે તેની પુછપરછ કરતાં તેના મોબાઈલ ફોનમાંથી બધો ડેટો ડીલીટ કરી નાંખવા તેમજ સીમકાર્ડ પણ તોડી નાંખવામાં તેના મિત્ર તૌસિફમીંયા સીરાજમીંયા ઠાકોરે મદદગારી કરી હોવાની કબૂલાત કરી હતી જેને લઈને પોલીસે તેને ઝડપી પાડવાના ચક્રો ગતિમાન કર્યા હતા. દરમ્યાન આજે ભાલેજ ગામે પોતાની સાસરીમાં તૌસિફમીંયા આવી પહોંચતા પોલીસે તેની ધરપકડ કરી લીધી હતી. પોલીસે તેના રીમાન્ડ મેળવવાની તજવીજ હાથ ઘરી છે. રીમાન્ડ દરમ્યાન હત્યાકાંડને લગતી બીજી કેટલીક ચોંકાવનારી વિગતો સપાટી પર આવે તેવી શક્યતાઓ વ્યક્ત કરાઈ રહી છે.